recursal/SuperWikiNEXT-32B huggingface dataset:
|  |  |
| --- | --- |
|  | Hierdie artikel bevat nie ’n bronnelys nie, wat beteken dat die inhoud nie geverifieer kan word nie. Enige bevraagtekende inligting mag dus ook mettertyd verwyder word. Help Wikipedia deur betroubare bronne tot die artikel by te voeg.
 |

'n Kernkragsentrale moet aan hoë veiligheidstandaarde voldoen as gevolg van die groot gevaar wat dit inhou.
'n Gevaar op die pad: Die motorfiets is oorlaai en vervoer gasbottels wat 'n groot ontploffing kan veroorsaak as dit beskadig word.
Brandweerjins soos hierdie word dikwels genoem om nooddekking by ongelukke te verskaf.
**Veiligheid** is 'n toestand waarin daar gevoel word dat niks slegs gaan gebeur nie. Dit is dus die afwesigheid van gevaar en die aanwesigheid van beskermende maatreëls teen gevaarlike toestande. Veiligheid bly egter 'n relatiewe begrip, omdat omstandighede nooit absoluut veilig kan wees nie. 'n Veilige situasie of omgewing is een waar die risiko vir beserings of skade laag en bestuurbaar is.

Veiligheid in die konstruksie bedryf word gereguleer deur die *Occupational Health and Safety Act*. No 85 of 1993.

Skynveiligheid
--------------

Die begrip veiligheid bestaan rasioneel sowel as denkbeeldig. Rasioneel kan allerlei berekeninge op 'n situasie toegepas word om te bepaal hoe veilig dit is. Daarnaas kan mense ook onder die denkbeeldige persepsie van veiligheid verkeer. Iemand kan dus veilig voel, waar dit rasioneel gesien nie so is nie. Dit word skynveiligheid (of skynonveiligheid) genoem.

Organisasies
------------

Verskeie organisasies bemoei hulle met veiligheid. Die polisie is daar om openbare veiligheid te verseker en die publiek teen mense wat die wet oortree te beskerm. Die brandweer bestry brandgevaar en inspekteer geboue en toerusting om te verseker dat dit veilig is.

Reëls en regulasies
-------------------

Reëls en regulasies bestaan oral om ons, en moet gehoorsaam word om veiligheid te verseker. Padreëls verseker byvoorbeeld motoriste en voetgangers se veiligheid. Daar moet aan streng vereistes voldoen word as gif- en plofstowwe geberg word. Geboue moet ook aan sekere veiligheidsmaatreëls voldoen.

Toerusting
----------

Veiligheidstoerusting is ook uiters noodsaaklik. So kan brandblussers mense se lewens red as 'n brand uitbreek. Helms word gedra om die kop teen besering te beskerm. Jou huis bied veiligheid teen die weer.

Sport byeenkomste
-----------------

Alle publieke sportbyeenkomse in Suid-Afrika is onderhewig aan die *Safety at Sport, Recreational Events Act 2010*. Die wet is gepromulgeer om die publiek se veiligheid te verseker tydens sport byeenkomste. Hierdie wetgewing het ontstaan na aanleiding van die Ellisparkramp van 11 April 2001.
*Hierdie artikel behoort versmelt te word met Ou Dorpshuis.*

Die Burgerwaghuis
Die **Burgerwaghuis** aan die Groentemarkplein in Kaapstad dateer uit die middel van die 18de eeu. Sedert 1913 huisves dit die Michaelis-versameling. Omdat die gebou 'n goeie verteenwoordiger van die 18de eeuse boustyl aan die Kaap is, en vir boonop meer as 100 jaar die administratiewe sentrum van Kaapstad was en dus 'n simbool van die ontwikkeling van plaaslike bestuur in Suid-Afrika is, is dit in 1939 tot nasionale gedenkwaardigheid verklaar.

Soos die dorp Kaapstad gegroei het, het die pligte van die plaaslike bestuur toegeneem. In 1716 is op 'n oop erf langs die Groentemarklein 'n huis vir die Burgerwag opgerig. Dit was gou te klein en in 1755 is die hoeksteen van 'n doeltrefffende gebou gelê. In 1761 was dit voltooi, nadat geld van die kerk en individue geleen is. Hierdie mooi gebou in 'n effens oordrewe barokstyl het die aansien van Kaapstad vergroot. Veral die vooraansig was treffend, maar tog is dit tydens die Bataafse bewind effens gewysig toe o.a. die stadswapen aangebring is. 'n Paar jaar later is die kloktorinkie waarskynlik deur meesterbouer Herman Schütte opgerig. Tydens die aardbewings van 1809 en 1811 het die siervase van die gewel afgeval en is dit vervang met 'n balkon en 'n reling.

Van 1761 tot 1795 het die Burgerwag en die drie raadslede (vanaf 1786 ses lede) die huis gebruik vir die uitvoering van hul munisipale pligte. Tussen 1796 en 1827 was dit die setel van die Burgersenaat. Met die eerste Britse besetting word die Burgerrade 'n ware munisipaliteit en die Burgerwaghuis word gaandeweg die stadhuis. Tydens die Bataafse bewind onder J.A.U. de Mist het die Burgersenaat hier vergader en is die publiek toegespreek en openbare verklarings gedoen vanaf die balkon. Die klok in die torinkie het die mense bymekaar geroep. Toe die Burgersenaat afgeskaf is, was die landdroshof en die polisie in die gebou gehuisves. Met die amptelike verlening van munisipale status aan die stad Kaapstad, word die Burgerwaghuis die eerste Stadhuis. In 1905 bou die stad 'n nuwe stadhuis en die Ou Stadhuis is vir 'n tyd lank nie en later min gebruik, totdat die sakekamer en professionele, wetenskaplike en letterkundige verenigings dit vir vergaderings begin gebruik. Op die grondvlak is 'n biblioteek ingerig.

In 1913 kry die argitek J.M. Solomon die opdrag om die gebou in 'n kunsgalery te omskep.

Bibliografie
------------

* Duncan, Paul en Alain Proust: Hidden Cape Town. Kaapstad: Struik, 2013. ISBN 978-1-43170-299-2
* Oberholster, J.J.: Die Historiese Monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972. ISBN 0-620-00191-7
* Standard Encyclopaedia of Southern Africa, deel 2. Kaapstad: Nasou, 1970.

Koördinate: 33°55′23″S 18°25′12″O﻿ / ﻿33.92306°S 18.42000°O﻿ / -33.92306; 18.42000
|  |  |
| --- | --- |
|  | Hierdie artikel bevat nie ’n bronnelys nie, wat beteken dat die inhoud nie geverifieer kan word nie. Enige bevraagtekende inligting mag dus ook mettertyd verwyder word. Help Wikipedia deur betroubare bronne tot die artikel by te voeg.
 |

Ligging van die Atacamawoestyn in Suid-Amerika
Nasa-Satellietbeeld van die Atacamawoestyn
Salar de Talar in die Atacamawoestyn
'n Hulpteleskoop van die Europese Suidelike Sterrewag wat die gunstige waarnemingstoestande van die Atacamawoestyn benut
Die **Atacamawoestyn** (Spaans: *Desierto de Atacama*) in die noorde van Chili word as die droogste woestyn op aarde beskou. Die woestyn grens in die weste aan die Stille Oseaan, in die noorde aan Peru en in die ooste aan Bolivië en Argentinië. Die Atacamawoestyn het sowat 15 miljoen jaar gelede ontstaan.

Klimaat
-------

Hierdie woestyn kry net 'n vyftigste van die gemiddelde jaarlikse reënval wat byvoorbeeld in die Amerikaanse Death Valley (Vallei van die Dood, Kalifornië) aangeteken word. Daar is selfs weerstasies in Atacama wat in hulle geskiedenis nog nooit 'n druppeltjie reën aangeteken het nie.

Die woestyn lê in die reënskadu van die Andesgebergte; die oostewinde wat soms waai bring geen neerslae na die gebied nie. Naby die kus verhinder 'n koue seestroming, die Humboldtstroming, die vorming van reënwolke sodat hier, in teenstelling met gebiede wat verder suid- en noordwaarts geleë is geen reën val nie. Vanweë die koue seewater het die woestyn egter 'n relatief koel klimaat, en veral langs die kus kom mistigheid dikwels voor. Die Atacama word dan ook by die sogenaamde newelwoestyne gereken.

Weens die klimatiese El Niño-verskynsel bly die Humboldtstroming binne tydperke van ses tot tien jaar gereeld afwesig, en die woestyn kry dan sterk reën wat 'n kortstondige maar pragtige blommeseisoen verseker.
**Thohoyandou-PR Mphephu-lughawe** (IATA-kode: **THY**, ICAO: **FATH**) is 'n klein lughawe naby Thohoyandou. Dit is geleë in die Vhembe-distriksmunisipaliteit in Limpopoprovinsie, in die noord-oostelike deel van Suid-Afrika, 460 km noord-oos van Pretoria, die hoofstad van die land. Die PR Mphephu-lughawe is 611 meter bo seevlak geleë en beskik oor een geteerde aanloopbaan.

Geografie
---------

Die landskap rondom die Thohoyandou-PR Mphephu-lughawe is meestal plat, maar in die noordweste is dit effens heuwelagtig. Die hoogste punt in die gebied is Lwamondo, 1038 meter bo seespieël, 6,4 km noordwes van die Thohoyandou-PR Mphephu-lughawe. Daar woon ongeveer 149 mense per vierkante kilometer rondom die lughawe, wat 'n relatief yl bevolking vorm. Die naaste groot dorp is Thohoyandou, 18 km noordoos van die lughawe.

Klimaat
-------

Die klimaat by Thohoyandou-PR Mphephu-lughawe is vogtig en subtropies. Die gemiddelde temperatuur is 23 °C. Die warmste maand is Oktober op 29 °C, en koudste Junie, met 16 °C. Die gemiddelde reënval is 792 mm per jaar. Die natste maand is Januarie met 294 mm reën, en die droogste is Mei met 1 mm.

Lugdienste en bestemmings
-------------------------

* Geen geskeduleerde vlugte

Navigasiehulp
-------------

* Ongerigte radiobaken
* Geen aanloopbaanligte

Bron
----

* www.pictaero.com Thohoyandou-PR Mphephu
**Langswenkgras** (*Festuca arundinacea*) is 'n grasspesie wat uitheems aan Suid-Afrika is, maar wydverspreid in die Vrystaat en die Wes-Kaap en Oos-Kaap voorkom. Dit is inheems aan Europa, Noord-Afrika en Wes-Asië tot in Indië, maar dit is in talle gematigde streke ingevoer en word nou ook gevind in Japan, China, die Verenigde State, Kanada, op Hawaii, Haiti en Jamaika, in Suid-Amerika (Argentinië, Chile tot in Colombia), in Australië, Nieu-Guinea en Nieu-Seeland. Dit is veral vir gebruik in grasperke en vir beweiding ingevoer.

Dit is 'n langlewende meerjarige polgras, 'n koelseisoengras en 'n C3-plant. Dit het gewoonlik net kort risome en geen uitlopers nie. Die halms is onvertak, glad en regop. Die plant word 45 - 120 cm lank of soms selfs 200 cm. Die laer skedes is nie saamgesmelt nie en die blare is donkergroen van kleur, styf en gewoonlik plat. Hulle word 10 - 60 cm lank, soms tot 105 cm. Die pluime is 10 - 50 cm lank en kan groen of pers van kleur wees. Die stekeltjies is ellipties tot langwerpig en 9 -18 mm lank. Hulle bevat 3-10 blommetjies.

In streke waar dit ingevoer is, kan hierdie gras in die wildernis 'n indringerplant word. Daar is bekend dat dit as gasheer vir endofiete optree en dit verklaar 'n deel van die plant se sukses. Hierdie endofiete produseer bio-aktiewe alkaloïde wat die plant teen insekte, groot grasvreters en selfs nematodes beskerming gee. Dié infeksie kan toksisiteit onder die vee veroorsaak. Endofiet-vrye grasse is minder aggressiewe indringers as hulle besmette eweknieë  Die belangrikste endofiet is 'n swam wat sedert 2014 *Epichloë coenophalium*  genoem word (ouder genus-name is *Neotyphodium* en *Acremonium*). Hierdie swam word net vertikaal oorgedra: dit wil sê deur die besmette saad. Indien die saad 'n jaar of twee bewaar word is die swam dood. In die Suid-Afrikaanse saadbedryf word geen langswenkgras wat endofiete bevat, verkoop nie. In Suid-Afrika word dit dikwels in weidingsmengsels met ander grasspesies gebruik, soos meerjarige raaigras (*Lollium perenne*) of kropaargras (*Dactylis glomerata*)

Fotogalery
----------

* 
* 
* 
* 
* stekeltjiesstekeltjies
* groeiwysegroeiwyse

|  |  |
| --- | --- |
|  | Wikimedia Commons bevat media in verband met ***Festuca arundinacea***. |
**Robert Basil Hersov** (gebore 9 Oktober 1960 in Johannesburg, Suid-Afrika) is 'n bestuurder en entrepreneur. Hy kom uit die Hersov-familie van Suid-Afrika, die stigters van die Anglovaal-groep. Hy dien as voorsitter en HUB (en stigter) van Invest Africa, voorsitter en vennoot (en stigter) van African Capital Investments, voorsitter van die VistaJet-adviesraad, en n doos.

Lewensloop
----------

Sy ouers is Basil Edward Hersov en Antoinette. In 1982 studeer hy aan die Universiteit van Kaapstad met 'n B.Bus.Sci-graad. In 1989 het hy sy MBA van Harvard Business School ontvang.

Hy het sy loopbaan by Goldman Sachs in New York begin en toe hoof van die Europese mediabeleggingsbankspan by Morgan Stanley in Londen gestaan. Van 1989 tot 1991 was hy sake-ontwikkelingsbestuurder by News Corporation in New York vir voorsitter Rupert Murdoch. Hy was toe ’n raadslid van die luuksegoederemaatskappy Richemont SA. Hy het ook FilmNet bestuur.

Hy het daarna uitvoerende hoof geword van Telepiu Srl in Milaan, Italië se grootste betaal-TV-maatskappy, wat aan die Mediaset-mediagroep behoort, waar hy ook 'n lid van die direksie was, tot Augustus 1997.

In 1999 het hy sy eie besigheid as 'n belegger en entrepreneur begin: in September 1999 was hy medestigter van Antfactory; In November 1999 het hy gehelp om Peoplenews.com te stig.

Hy is sedert 2009 getroud met pediater Katie Hersov.

Bronne
------

* Robert Hersov, . Besoek op 1 Mei 2023.

* Robert Hersov,. Besoek op 1 Mei 2023.
**Ayman Mohammed Rabie al-Zawahiri**, bekend as **Ayman al-Zawahiri** (Arabies: ‏أسامة بن لادن; ‎\* 19 Junie 1951 in Maadi, Kaïro, Egipte - 31 Julie 2022, Kaboel) was 'n Egiptiese geneesheer en Islamitiese teoloog en die geestelike leier van verskeie djihadistiese groepe, insluitend al-Kaïda.

al-Zawahiri was die ideoloog van die terroristiese netwerk al-Kaïda en van Mei 2011 tot Julie 2022 die opvolger van Osama bin Laden. Die Verenigde State het hom mede verantwoordelik vir die aanslae van 11 September 2001 in die Verenigde State beskou en het 'n beloning van 25 miljoen dollar op sy kop gehad.

Al-Zawahiri het in 1980 'n reis na Pesjawar onderneem en werk in Afghanistan tydens die Sowjet-Afghaanse Oorlog as dokter vir die Rooi Halfmaan. Hy was in 1981 'n leier van die Egiptiese terreurgroep die Egiptiese Islamitiese Jihad en is in 1981 gearresteer na 'n moordaanslag op president Anwar Sadat.

Hy is verder gesoek vir sy vermeende aandeel in die aanslag op die Amerikaanse ambassades in Tanzanië en Kenia. Die Verenigde State plaas 'n prys op sy kop van 25 miljoen dollar. Egipte hou Al-Zawahiri verantwoordelik vir die aanslag op westerse toeriste in Luxor in 1997 wat tot 68 sterftes ly.

In 1998 is bekend gemaak dat Al-Zawahiri buiten 'n Switserse ook 'n Nederlandse paspoort onder die naam Sami Mahmoud El Hifnawi het.

Op 13 Januarie 2006 voer die CIA 'n missielaanval uit op die dorp Damadola in die weste van Pakistan. Hierdie aanval was gerig op Al-Zawahiri. Daar was 18 slagoffers maar Al-Zawahiri was nie een van hulle nie. Pakistan het amptelik geprotesteer teen die aanval by die Verenigde State.

Alhoewel, Al-Zawahiri nie die charisma van Bin Laden het nie en by voorkeur eerder agter die skerms opereer, was sy invloed binne die groot terreurorganisasie.

Na die dood van Bin Laden op 2 Mei 2011 is hy op 16 Junie 2011 binne al-Kaïda as sy opvolger bevestig.

Op 1 Augustus 2022 het die Amerikaners Al-Zawahiri se dood bekendgemaak. Hy is gedood in Kaboel tydens ’n CIA hommeltuig-operasie wat op 31 Julie 2022 geloods is.
Vlag van die SS
Kenteken van die SS
Die ***Schutzstaffel*** (Duits: [ˈʃʊtsˌʃtafəl] luister (hulp·inligting), letterlik: "Beskermingseskader"), afgekort 'SS' (Rune) of **SS** (Latyn), was 'n groot sekuriteits- en militêre organisasie van die Nasionaal-Sosialistiese Duitse Arbeidersparty (NSDAP) in Duitsland.

Die SS is in die 1920's as 'n persoonlike bewakingseenheid vir Nazi-leier Adolf Hitler gestig. Onder die leiding van Heinrich Himmler tussen 1929 en 1945 het die SS gegroei van 'n klein paramilitêre eenheid tot een van die magtigste organisasies in Nazi-Duitsland. Die Nazi's het die SS as 'n elite eenheid beskou en alle SS-personeel is gekies op die beginsels van rassuiwerheid en onvoorwaardelike lojaliteit aan die NSDAP.

In kontras met die swart uniform *Allgemeine-SS*, die politieke afdeling van die SS, het die militêre afdeling, die *Waffen-SS* tot 'n tweede Duitse leër gegroei binne-in die *Wehrmacht* en in tandem geopereer met die gewone Duitse leër die *Heer*. Die Waffen-SS was bekend vir hul veglus, maar ook berug vir hul brutaliteit teen burgers en krygsgevangenes. Die Waffen-SS eenhede het gehelp om die versetting deur die Poolse Jode in die opstand in die Warskou-ghetto stop te sit en het ook 'n aantal Amerikaanse krygsgevanges uitgemoor naby die Belgiese dorp Malmedy tydens die Ardenne-offensief in 1944.

Die SS was uitgesonder van die Duitse weermag, die NSDAP en die Duitse staatsoffisiere, deur hulle eie SS-rangstelsel, die SS-eenheidsembleem en die SS-uniforms.

Namate die Nazi-party die politieke bewind in Duitsland verower het, was belangrike regeringsfunksies soos wettoepassing (bv. die polisie) deur die SS geabsorbeer, terwyl vele SS-organisasies die *de facto* regeringsinstansies geword het. Om die politieke mag van die NSDAP te behou, was die SS die gesag gegee om die *Sicherheitsdienst* (SD), die sekuriteits- en intelligensiedienste, en die *Geheime Staatspolizei* (*Gestapo*), die geheime polisie, te beheer, wat die SS in effek immuun teen die regstelsel gemaak het.

Heinrich Himmler, die leier van die SS, was een van die hoofargitekte van die Finale Oplossing. Die SS *Einsatzgruppen* (mobiele moor-eenhede) het burgers vermoor - meestal Jode - in die lande wat deur Duitsland tydens die Tweede Wêreldoorlog beset was. Die SS was verantwoordelik vir die stigting en behartiging van die konsentrasiekampe en verdelgingskampe, waar miljoene gevangenes gesterf het te danke aan onmenslike behandeling, oorwerking, ondervoeding, sistematiese massa-vergassing, of Nazi mediese eksperimente. Na die oorlog het die regters van die Neurenberg-verhore verklaar dat die SS 'n kriminele organisasie was wat verantwoordelik was vir die implementering van volksmoord en die pleging van oorlogsmisdade en misdade teen die mensdom.

|  |  |
| --- | --- |
| Normdata Edit this at Wikidata | 
* BIBSYS: 93001410
* BNE: XX258672
* BNF: cb123213682 (data)
* CANTIC: a11904203
* GND: 2021498-4
* ISNI: 0000 0001 1520 3458
* LCCN: n79112414
* LNB: 000117010
* NKC: ko2004244048
* NLA: 36556661
* NLG: 273239
* NLI: 000098415
* RERO: 02-A005478771
* SUDOC: 027410986
* VIAF: 136527269
* WorldCat Identities: lccn-n79112414

 |
Die Bolus Herbarium by die Universiteit van Kaapstad
Binnekant van die Bolus Herbarium
Die **Bolus Herbarium** is 'n herbarium by die Universiteit van Kaapstad wat uit 350 000 plantspesies bestaan.

Geskiedenis
-----------

Dr. Harry Bolus, (1834–1911), 'n ryk Kaapstadse sakeman, het sy versameling in 1865 in Graaff-Reinet begin, en dit is nou die oudste funksionerende herbarium in die land. Ná sy dood het die Suid-Afrikaanse Kollege (sedert 2 April 1918 die Universiteit van Kaapstad) sy herbarium, 'n biblioteek bestaande uit duur, unieke en vroeë boeke oor die botanie en 'n aansienlike bedrag geld vir die onderhoud en die uitbou van die versameling geërf. In 1924 is 'n spesiale gebou in Kirstenbosch vir die herbarium gebou, maar dit het naderhand nie geskik geblyk nie. Daarom is die herbarium in 1938 na die kampus verskuif. Dr. Louisa Bolus, Harry se niggie, was tot met haar dood in 1970 ook aan die herbarium verbonde.

Doel
----

Navorsing en onderrig in botanie en ekologie by die herbarium dek 'n wye veld. Dit fokus op aspekte van die Kaapse flora soos taksonomie, inheemse plante, biogeografie en sistematiek en evolusie. Wetenskaplikes van oor die hele wêreld gebruik hierdie herbarium vir hul navorsing.

Spesiale versamelings
---------------------

Onder die verskeie besondere versamelings plante in die herbarium is die bekendste dr. Harry Bolus se orgideë en erikas, dr. H.M.L. (Lulu) Bolus se mesembryanthemae, dr. Ave Duthie se swamme en Henri Georges Fourcade se blomplante uit die streek van Humansdorp tot George.

Bemakings
---------

Verskeie plantkundiges het hul versamelings flora en boeke aan die Bolus Herbarium bemaak. Onder hulle is dr. C. Louis Leipoldt in 1946, H.G. Fourcade in 1948 en genl. J.C. Smuts in 1950.

Publikasies
-----------

Tussen 1915 en 1928 is 4 dele van die *Annals of the Bolus Herbarium* gepubliseer. Later het die *Contributions from the Bolus Herbarium* verskyn.

Bibliografie
------------

* Floyd, K.B.: The Bolus Herbarium. University of Cape Town. Lantern, tydskrif vir kennis en kultuur. Jaargang 23, nr. 1, September 1973.
* Standard Encyclopaedia of Southern Africa, verskeie dele. Kaapstad: Nasou. 1970–1976.
**Ellen: Die storie van Ellen Pakkies** is 'n Suid-Afrikaanse dramafilm, geregisseer deur Daryne Joshua. Op grond van ware gebeure vertel die film 'n verhaal van die verwoeste verhouding tussen 'n vrou en haar seun wat verslaaf is aan dwelmmiddels. Dit vertel ook van die reeks gebeure wat gelei het tot die moord op haar seun, asook die regsproses wat daarna gevolg het.

Rolverdeling
------------

* Jill Levenberg as Ellen

* Jarrid Geduld as Abie

* Elton Landrew

* Clint Brink

* Ilse Klink

Produksie
---------

Regisseur van die film, Daryne Joshua, het gesê dat hy nie die projek wou aanvaar nie, weens die sensitiwiteit van die verhaal. Maar na 'n persoonlike ontmoeting met Ellen Pakkies (die regte persoon op wie die titelkarakter gebaseer is), het hy besluit om voort te gaan met die projek.

Vrystelling
-----------

Die film is op 7 September 2018 in Suid-Afrika vrygestel.

Ontvangs
--------

### Kritiese ontvangs

In sy resensie het Peter Feldman vir *The Citizen* die hoofkarakters, sowel as die draaiboek en produksie, geprys. Dit word beskryf as een van die beste films in Suid-Afrika in die afgelope tyd, en het 'n algehele gradering van 4/5 behaal. Net so het DRM.am dit 'n vierster-gradering gegee, met groot lof vir die onderliggende boodskap in die film. Hulle stel dat die film "... 'n voortdurende herinnering is aan hoe maklik iemand is om te oordeel sonder om die redes vir die feite te ken." Giles Grifin het namens die *Life Righting Collective* aangedui dat van die tema van die film toon hoe die gemeenskap versuim om persone wat by verslaafdes woon of selfs die verslaafde self voldoende te beskerm. Die *Daily Maverick* het voorgestel dat die uitvoering van die film so spesiaal was dat dit selfs buite Suid-Afrika gevier moes word. Dit het 'n uitstekende gradering van 8/10 gekry van *Spling Movies*, wat die "klankbaan, rou eerlikheid en belydenisdrama" van die film toegejuig het. Dit het ook lof ontvang vir die boodskap oor sosiale verantwoordelikheid en is aanbeveel as model vir ander films.

### Toekennings

Die film is vertoon tydens die internasionale filmfees in Rotterdam, sowel as die Seattle International Film Festival.Dit het drie pryse gewen, waaronder die kategorie vir beste aktrise, beste akteur en beste draaiboekskrywer op kykNET se Silwerskerm Fees.
Die **kettingreëel** is 'n formule vir die bepaling van die afgeleide van 'n funksie wat die komposisie is van twee funksies. Die meeste funksies is saamgestel uit 'n aantal eenvoudige funksies, waarvoor die afgeleide makliker bepaal kan word.

As 'n funksie *f* geskryf kan word as *f(x)* = *g*(*h*(*x*)), en van die funksies *g* en *h* bestaan die afgeleide, dan is:

{\displaystyle {\frac {}{}}f'(x)=g'(h(x))\cdot h'(x)}

Toepassing van die kettingreël
------------------------------

Die kettingreël maak dit moontlik om van ingewikkelde funksies die afgeleide te neem. Stel ons het die volgende funksie:

{\displaystyle f(x)=sin(e^{cos(2\cdot x)})}

Dit is moontlik bostaande funksie te ontleed in 'n ketting van funksies:

|  |
| --- |
| a(x) = 2\*x |
| b(a) = cos(a) |
| c(b) = e^b |
| f(c) = sin(c) |

Hieraan dank die kettingreël sy naam. Danksy die kettingreël kan ons naamlik van elke afsonderlike skakel in die ketting die afgeleide neem:

|  |  |
| --- | --- |
| a(x)=2\*x | a'(x)=2 |
| b(a)=cos(a) | b'(a)=-sin(a) |
| c(b)=e^b | c'(b)=e^b |
| f(c)=sin(c) | f'(c)=cos(c) |

Die afgeleide van die funksie word dan bepaal deur alle afsonderlike afgeleides te vermenigvuldig:

{\displaystyle f'(x)=a'(t)\cdot b'(a)\cdot c'(b)\cdot f'(c)}

{\displaystyle f'(x)=2\cdot -sin(a)\cdot e^{b}\cdot cos(c)}

{\displaystyle f'(x)=-2\cdot sin(2\cdot x)\cdot e^{cos(2\cdot x)}\cdot cos(e^{cos(2\cdot x)})}

Kyk ook
-------

* Integraalrekening
**Eienskappe**| **Algemeen** |
| --- |
| Naam | Aluminiumchloried |
| Struktuurformule vanStruktuurformule van  |  |
| Chemiese formule | AlCl3 |
| Molêre massa | 133,34 |
| CAS-nommer | 7446-70-0   |
| Voorkoms | wit tot liggeel vastestof |
| **Fasegedrag** |
| Smeltpunt | 190 °C (onder druk) |
| Kookpunt | 182,7 °C (sublimeer) |
| Digtheid | 2,44 rel. |
| Oplosbaarheid |  |
| **Suur-basis eienskappe** |
| pKa |  |
| **Veiligheid** |
| Flitspunt |  |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Aluminiumchloried** is 'n chemiese verbinding van aluminium en chloor. Die formule is AlCl3.

Vervaardiging
-------------

Aluminiumchloried kan uit suiwer alumina Al2O3 vervaardig word soos in die eerste stap van die Toth-proses vir aluminiumvervaardiging

{\displaystyle Al\_{2}O\_{3}+3C+3Cl\_{2}\to 2AlCl\_{3}+3CO}

Verwending vir aluminiumvervaardiging
-------------------------------------

In die Toth-proses se tweede stap word mangaan aangewend om die metaal vry te stel.

{\displaystyle 3AlCl\_{3}+3Mn\to 2Al+3MnCl\_{2}}
In die ALCOA-proses word ook aluminiumchloried gebruik, maar dit word in 'n smelt van alkalimetaal- en aardalkalimetaalchloriede opgelos en dan aan elektrolise blootgestel.

Friedel-Crafts
--------------

Dit word in die Friedel-Crafts-alkileringsreaksie gebruik.
Die N10 in die Noord-Kaap.
Prieska soos vanaf die N10 gesien.
Die **N10** is een van die nasionale paaie in Suid-Afrika. Die pad verbind Port Elizabeth met die grenspos Nakop.

Oos-Kaap
--------

Die N10 begin waar dit noordwaarts afdraai vanaf die N2 ongeveer 50 km oos vanaf Port Elizabeth. Die pad hou noord en gaan deur Paterson. Hier kruis dit die hoofspoorlyn tussen Johannesburg en Port Elizabeth. Ongeveer 16 km na Paterson gaan dit oor die Olifantskoppas. Die N10 kruis dan die Klein-Visrivier voor Cookhouse bereik word. Na Cookhouse kronkel die pad oor die Oos-Londen spoorlyn en gaan dan deur Daggaboersnek. Die N10 bly dan parallel met die Groot-Visrivier, kruis dan die rivier drie keer voor Cradock bereik word. Vanaf Cradock loop die N10 noordwes, is redelik plat en reguit voor dit met die N9 aansluit net voor Middelburg en verby die dorp gaan. Agtien kilometers na Middelburg skei die paaie; die N9 hou noordwaarts en die N10 gaan noordwes en verlaat die Oos-Kaap vir die Noord-Kaap.

Noord-Kaap
----------

Die pad vanaf die Noord-Kaap grens is plat en reguit tot by Hanover waar dit die N1 kruis. Van Hanover na De Aar is die N10 steeds plat en reguit in ’n noordwes rigting. By De Aar word die spoorlyn tussen Kaapstad en Johannesburg gekruis. Vanaf De Aar is die pad lank en reguit na Britstown waar die N12 nasionale pad in ’n verspringende kruising gekruis word. Vanaf Britstown hou die N10 noordwes en bly vir die volgende 130 km tussen die spoorlyn en Doringberge tot by Prieska. Prieska is geleë op die suidelike oewer van die Oranjerivier.

Benede-Oranjeriviervallei
-------------------------

Die Benede-Oranjeriviervallei begin by Prieska. Vanaf Prieska is die N10 weereens lank en reguit vir 73 km tot by ’n klein dorpie Marydale. Dan swaai die N10, noord-noordwes vir 59 km, reguit, tot by Groblershoop. Die N10 volg dan die suidelike oewer van die Oranjerivier vir 114 km tot Upington. So ongeveer 20 km na Groblershoop kruis die N10 die Sishen-Saldanha Spoorlyn. In Upington word die N14 gekruis. Upington is ’n bekende oornag sentrum vir die reisiger. Vanaf Upington golf die N10 oor die sanduine, feitlik oos, vir 134 km, tot by Nakop, die grenspos met Namibië. Halfpad word die Moloporivier gekruis. By Nakop eindig die N10, in Namibië word die pad die B3 genoem.

Sien ook
--------

* Nasionale paaie in Suid-Afrika
Kaart van Roemelië in die jaar 1801
Oos-Roemeliese posseël (1881)
**Roemelië** (in Turks *Rumeli*, die Oos-Romeinse of Bisantynse Ryk), is 'n naam wat algemeen in gebruik was vanaf die 15 de eeu om 'n deel van die Balkanskiereiland, onderwerp deur die Ottomaanse Ryk te beskryf.

Die woord 'Rumeli' word letterlik vertaal as 'die land van die Romeine' verwysende na die Oos-Romeinse Ryk en is gevolglik gedurende die 11de en 12de eeu algemeen gebruik in verwysing na Anatolië aangesien die gebied toe van die Oos-Romeinse Ryk afgeneem is.

Roemelië is begrens in die noorde deur Bulgarye, in die weste deur Albanië en in die suide deur die Morea, of ook bekend as die antieke provinsies insluitende Konstantinopel en Thessalonika. Die naam is uiteindelik gebruik vir 'n provinsie bestaande uit sentraal Albanië en westelike Masedonië, met Monastir as hoofdorp. As gevolg van administratiewe veranderinge ingestel tussen 1870 en 1875, het die naam nie meer op enige spesifieke politieke entiteit verwys nie. Oostelike Roemelië is tot stand gebring as 'n outonome provinsie van die Ottomaanse Ryk in gevolge die Verdrag van Berlyn, 1878, maar op 18 September 1885 is die provinsie na 'n geweldlose revolusie verenig met Bulgarye.
Vandaar word die woord 'Rumeli' somtyds gebruik om te verwys na die Europese deel van Turkye.

|  |  |
| --- | --- |
| Normdata Edit this at Wikidata | 
* BNF: cb12403714g (data)
* GND: 4050949-7
* VIAF: 247634869
* WorldCat Identities (via VIAF): 247634869

 |
**Stig Lennart Blomqvist** (gebore 29 Julie 1946) is 'n afgetrede Sweedse tydrenjaer. Hy het sy internasionale deurbraak in 1971 gemaak. Blomqvist het 'n Audi Quattro vir die Audi-fabriekspan bestuur en in 1984 die Wêreldtydrenkampioenskap -jaerstitel gewen en in 1985 as naaswenner geëindig. Hy het sy tuisbyeenkoms, die Sweedse tydren, sewe keer gewen.

Behalwe vir die WRC het hy die Britse tydrenkampioenskap in 1983 en die Sweedse tydrenkampioenskap verskeie kere gewen. By die Race of Champions het Blomqvist die titel "Champion of Champions" in 1989 en 1990 verower.

Loopbaan
--------

Stig Blomqvist het sy bestuurslisensie op die ouderdom van 18 verwerf en onmiddellik die tweede plek behaal in 'n 1964 plaaslike tydrenbyeenkoms naby die Sweedse dorp Karlstad, agter die stuur van 'n Saab 96. Na sy opleiding as 'n bestuursinstrukteur, saam met latere spanmaat Per Eklund by die *Kvinnersta Folkhögskola* buite Örebro, het hy voortgegaan om vir die Saab-span te ry en sy eerste internasionale oorwinnings in 1971 behaal; eers die Sweedse tydren, toe die 1000 Mere-tydren in Finland en die RAC-tydren in Groot-Brittanje. Hierdie vertonings het Saab gehelp om die tweede plek agter Alpine-Renault in die Internasionale Vervaardigerskampioenskap, die voorganger van die Wêreldtydrenkampioenskap, te verwerf.

 Blomqvist in die Saab 99 Turbo (Hunsrück-Rallye 1980)
 Blomqvist bestuur 'n Quattro by die 2007 Ren van Kampioene.
Vir die 1982-seisoen het Audi Sport, Audi se fabriekspan, vir Blomqvist onderteken om die Quattro in 'n paar byeenkomste saam met Hannu Mikkola en Michèle Mouton te bestuur. Hy het die Sweedse tydren gewen, tweede geëindig in die 1000 Mere en toe sy eerste WRC-oorwinning buite sy vaderland behaal deur die Sanremo Tydren te wen.  Audi het Blomqvist toe as hul derde gereelde bestuurder vir die volgende seisoen onderteken. Blomqvist het sewe podiums behaal, insluitend 'n oorwinning in die seisoen eindigende RAC-tydren, en het vierde geëindig in die wêreldjaerskampioenskap. In die Britse tydrenkampioenskap het hy die titel verower deur vier van die ses byeenkomste te wen.

 ’n Gewese Ford RS200 van Blomqvist 
In die 1984-seisoen het Blomqvist vyf oorwinnings behaal in die Quattro A2 en die Sport Quattro-evolusies en tweede geëindig by die Monte Carlo-tydren. Deur Mikkola om die titel te klop, het hy die tweede Sweedse wêreldtydrenkampioen ná Björn Waldegård geword. Sy eerste plek in die Ivoorkustydren sou sy laaste loopbaan-oorwinning in die WRC wees. In die 1985-seisoen het hy die naaswenner van Timo Salonen van die nuwe Peugeot Talbot Sport-span onder leiding van Jean Todt geëindig. Sy beste resultaat was tweede; by die Sweedse tydren, die 1000 mere en die Akropolis-tydren. In die laaste Groep B-seisoen in 1986 het Blomqvist vir Ford in 'n RS200 en vir Peugeot in 'n 205 Turbo 16 E2 meegeding en sy enigste podium by die Argentynse tydren aangeteken.

Gedurende die eerste twee Groep A- are het Blomqvist met Ford voortgegaan en 'n Ford Sierra RS Cosworth gery en drie keer op die podium geëindig. Hy het ook vir Volkswagen Motorsport gery en derde geëindig in 'n Golf Mk 2 16V op die 1989 Safaritydren.
Die **witonderbos** (*Trichocladus ellipticus*) is 'n klouterplant of klein boom. In Engels staan dit as die *White witch-hazel* bekend.

Verspreiding
------------

Dit word in moerassige woudgebiede vanaf Mosselbaai tot in die noorde van KwaZulu-Natal, in die Drakensberge van Mpumalanga en die oostelike hooglande van Zimbabwe aangetref. In Suid-Afrika kom die ondersoort *T.e. ellipticus* voor. Dit is endemies aan Suid-Afrika en op die SANBI-rooilys word dit as *veilig* gelys.

Beskrywing
----------

**Hout**: Wit, hard en taai, dikwels met 'n swart kern.

**Bas**: Jong stamme, takkies en stingels is bedek deur fluweelagtige bruin hare, maar word volwasse tot 'n haarlose grysbruin kleur.

**Blare**: Die blare is beide alternatief en spiraal gerangskik, ellipties tot lansetvormig, met 'n skerp punt en 'n effens meer geronde basis. Volwasse blare is donker, blinkgroen aan die bokant en ligter onder met digte, verroeste roomkleurige hare. Dit is gewoonlik 7 cm lank, maar kan wissel van 5 cm tot 15 cm in lengte, en 2,5 – 7,5 cm breed. Die blaarsteel is 0,5 – 2 cm lank.

**Blomme**: Wissel in kleur van 'n gelerige groen tot roomkleurig. Die puntige, gegaafde okselstandige of terminale koppe is ongeveer 2 cm in deursnee, en lyk baie soos die Hamamelis s'n in vorm. Manlike en vroulike dele word op aparte blomme gedra, óf op dieselfde of verskillende eksemplare (kan óf eenhuisig of tweehuisig wees). Die plant blom van September tot Desember.

**Vrugte**: Klein, sag, amper sferiese 5x6 cm kapsules wat verdeel in twee kleppe, wat elkeen in homself verdeel. Vrugte word tussen Desember en Februarie gedra.

Sien ook
--------

* Alfabetiese lys van Suid-Afrikaanse bome

Bronne
------

* *Watter Boom is dit?* Eugene Moll 2013 ISBN 978 1 77007 832 1

|  |  |
| --- | --- |
| Taksondatabasisse | 
* Wd: Q15411018
* APDB: 175001
* EoL: 5348002
* GBIF: 3702682
* GRIN: 450658
* iNaturalist: 341756
* IPNI: 430783-1
* IUCN: 146300478
* NCBI: 1237841
* Plant List: kew-2443022
* Tropicos: 15100013

 |
Australiese voetbal word sedert 1997 professioneel in Suid-Afrika gespeel. Die sport is volgens navorsing die eerste keer in die 1880's in Suid-Afrika bekendgestel. Die sport het egter later gekwyn weens Australië en Nieu-Seeland se gebrek aan erkenning. In 1997 is die sport weer ingestel en het dit vinnig gegroei, veral in Noordwes, Gauteng, KwaZulu-Natal en die Wes-Kaap. Suid-Afrika se nasionale span staan bekend as die Leeus, en neem deel aan die Australiese Voetbal Internasionale Beker. Daar is ook 'n plaaslike *Auskick-program* vir juniors genaamd *"FootyWild"*.

Nasionale span
--------------

Suid-Afrika se nasionale span staan in tou vir die volkslied.
*Die hoofartikel vir hierdie afdeling is: Suid-Afrika se nasionale Australiese voetbalspan.*

Ligas
-----

* Gautengse Provinsiale Australiese Voetballiga
* Noordwes Provinsiale Australiese Voetballiga

Promosiewedstryde
-----------------

Die Australian Football League (AFL) het twee promosiewedstryde in Suid-Afrika gespeel. Die eerste wedstryd was 'n voorseisoense wedstryd wat op 22 Februarie, 1998 in Kaapstad op Nuweland-krieketveld, tussen die Brisbane Lions en die Fremantle Dockers gespeel is. Hierdie wedstryd is deur 10, 123 toeskouers bygewoon. Die tweede wedstryd was 'n voorseisoense oefenwedstryd wat op 2 Februarie 2008 in Centurion (naby Pretoria) op SuperSport-park, tussen die Carlton Blues en die Fremantle Dockers gespeel is. Hierdie wedstryd is deur 5,222 toeskouers bygewoon.
Die **kruipende vy** (*Ficus pumila*) is ’n spesie blomplante in die familie Moraceae wat inheems is aan Oos-Asië (China en Japan).

Eienskappe
----------

Die kruipende vy rank met hegranke teen mure op.
Dit is ’n immergroen rankplant wat sowat 2,5 tot 4 meter lank word. Die blare van ’n jong plant is baie kleiner as blare wat later gevorm word wanneer die plant ouer is. ’n Spesifieke perdeby is nodig vir voortplanting.

Die kruipende vy word in warmer streke algemeen in tuine gebruik en in gematigde streke as ’n huisplant, veral in hangmandjies, omdat dit nie rypbestand is nie. Dit groei vinnig en het min onderhoud nodig. Dit aard goed in skaduwee en verg vogtige toestande.

Dit kan te groot word en strukture bedek tensy dit in toom gehou word. Die hegranke klou ook aan strukture soos mure en kan die oppervlak beskadig weens die suur wat dit afskei.

Variëteite en kultivars
-----------------------

* *Ficus pumila* var. awkeotsang
* *Ficus pumila* var. *quercifolia*
* *Ficus pumila* 'Curly'
* *Ficus pumila* 'Variegata' en *Ficus pumila* 'Snowflake' (met gestreepte blare)

’n Ander soort kruipende vy, *F. radicans* 'Variegata', se geel gevlekte blare is groter en meer puntig. Dit het baie lig nodig om te keer dat die geel dele van die blare verdof.

Probleme
--------

Die kruipende vy se blare sal bruin of geel word as dit te droog of te nat is. Dopluise, wolluise en rooimyte kan voorkom.
**Eienskappe**| **Algemeen** |
| --- |
| Naam | Permanganaat   |
|  |   |
| Termochemiese radius | 2,20(19) Å  |
| {\displaystyle \Lambda \_{m}^{-}} | 61,3 [Scm2/mol] |
| Lys van anione |

'n **Permanganaat** is 'n sout wat die komplekse ioon MnO4- as anioon bevat. Die anioon het die vorm van 'n tetraëder en die sentrale mangaanatoom het sy hoogste oksidasietoestand: 7+.

Die bekendste permanganaat is kaliumpermanganaat, 'n pers vastestof wat 'n sterk oksideermiddel is en goed in water oplos.

Redoksreaksies
--------------

In alkaliese oplossings voer die reduksie van permanganaat tot mangaandiokside (met oksidasietoestand 4+) volgens die halfreaksie

{\displaystyle MnO\_{4}^{-}+2H\_{2}O+3e^{-}\to MnO\_{2}+4OH^{-}}

In suur oplossings voer dit tot die Mn2+-ioon

{\displaystyle 8H^{+}+MnO\_{4}^{-}+5e^{-}\to Mn^{2+}+4H\_{2}O}

Gebruik
-------

Oplossings van permanganaat word gebruik om die vel te ontsmet van plantaardige gifstowwe, maar is 'n kwaai hartgifstof

Permanganaatoplossings word ook gebruik as etselektroliete om kunsstowwe 'n rowwe oppervlak te gee. Dit verbeter die hegting van 'n metaallaag wat daarop aangebring word.

Sien ook
--------

* Lys van anione
Struktuurtipes
**Lantaniedoksiede** is verbindings van die lantaniedelemente met suurstof.

Die meeste van hierdie verbindings het die chemiese formule Ln2O3, omrede die gewoonlike oksidasietoestand van hierdie elemente +3 is. Dit geld ook vir die ander twee 'seldsame aardes', skandium en yttrium.

Kristalstrukture
----------------

Die Ln2O3-verbindings het gewoonlik een van vyf struktuurtipes. 

1. A-Ln2O3 -- 'n trigonale struktuur (P3m1) wat die lantaanoksied-struktuur is, die argetipe van die D52 struktuur van die strukturbericht-klassifikasie. Die struktuur het sewevoudige Ln-koördinasie.
2. B-Ln2O3 -- 'n monokliniese struktuur (C2/m). Die struktuur het sesvoudige en sewevoudige Ln-koördinasie. Dit is 'n effens verwronge weergawe van die A-tipe struktuur wat se suurstofposisies effens verander het.
3. C-Ln2O3 -- 'n kubiese struktuur (Ia3 bixbyïet; D53) met sesvoudige koördinasie
4. H-Ln2O3 -- 'n hoëtemperatuurfase met heksagonale simmetrie (P63/mmc) en effens verwronge oktaëdriese (sesvoudige) Ln-koördinasie
5. X-Ln2O3 -- 'n hoëtemperatuurfase met kubiese simmetrie (Im3m) en oktaëdriese Ln-koördinasie

Watter struktuur stabiel is hang af van die temperatuur en van die ioonradius van die lantaniedioon. (Sien diagram) Groot ione stabiliseer die sewevoudige koördinasie.

By die meeste lantaniede lewer verbanding van die suiwer metaal 'n seskwioksied Ln2O3 maar by verbranding van die lantaniede Ce, Pr en Tb word, omrede hierdie lantaniede Ln4+-ione kan vorm, 'dioksiede' gevorm, of eintlik CeO2, Pr6O11 en Tb4O7 .
Die praseodimium- en terbiumoksiede kan met nog suurstof in PrO2 en TbO2 omgeskakel word. Die dioksiede het die kubiese fluoriet-struktuur en die laer oksiede 'n struktuur wat van hierdie struktuur afgelei is maar suurstofvakatures bevat. Die fasediagram Pr-O is baie ingewikkeld. Versigtige reduksie met waterstof lewer die seskwioksiede Ce2O3, Pr2O3 em Tb2O3.

Van sommige lantaniede is ook monoksiede bekend wat met oormaat metaal uit die seskwioksiede verkry kan word, soos NdO, SmO, EuO en YbO. Hiervan kan EuO en YbO as Ln2+O2− beskou word en hulle is halfgeleiers. NdO en SmO is metalliese geleiers en kan dalk as Ln3+O2−e− beskou word.

Chemiese eienskappe
-------------------

Van die 'dioksiede' en 'monoksiede' is slegs die liggeel CeO2 en die donkerpers EuO waterbestand. Donkerbruin PrO2, donkerrooi TbO2, goudgeel NdO, goudgeel SmO en heldergroen YbO reageer met water en stel die driewaardige ioon vry. Al die seskwioksiede is onoplosbaar in water, hoewel dit daarmee reageer om die hidroksiede Ln(OH)3 te vorm. In sure is hulle oplosbaar en word 'n komplekse akwo-ioon [Ln(H2O)n]3+ gevorm wat se kleur afhankelik is van die elektronkonfigurasie van die lantaniedioon. Die waarde van *n*, die hidrasiegetal, is gewoonlik 9.
'n Vuvuzela wat van plastiek gemaak is.
'n Gestreepte vuvuzela.
'n Ondersteuner blaas sy vuvuzela tydens die trekking vir die 2010-Wêreldbeker.
Die **Vuvuzela** of **sokkerhoring** is 'n Suid-Afrikaanse blaasinstrument wat van hout of plastiek gemaak word en 'n monotone noot produseer as dit geblaas word. Deur die spanning op die lippe te verander kan hoër note ook voorgebring word. Vuvuzelas is ongeveer een meter lank en kan 'n klank van tot 130 desibel voortbring. Dit klink soos 'n diep sirene of 'n olifant se trompetter. Die instrument word hoofsaaklik deur toeskouers tydens sokkerwedstryde geblaas.

Omstredenheid
-------------

Die gebruik van Vuvuzelas is omstrede en kan spelers en afrigters se aandag aftrek. Tydens die 2009 Sokker-Konfederasiebeker kla kommentators en omroepers dat vuvuzelas te veel lawaai maak. Ondanks die protes van kommentators en die Spaanse sokkerspeler Xabi Alonso het FIFA besluit om nie vuvuzelas tydens die FIFA Sokker-Wêreldbekertoernooi in 2010 te verbied nie.

Op 12 Junie 2010, op die tweede dag van die toernooi, spreek Ronaldo ook sy teenkanting teen die instrument uit omdat dit spelers se konsentrasie op die veld beïnvloed.
**Azotobacter** is 'n genus van gram-negatiewe, vrylewende, stikstofbindende aërobiese bakterieë wat in die grond woon.

Hulle is ovaal of sferies van vorm. Onder ongunstige omgewingstoestande vorm *Azotobacter* dikwandige siste. Dit is dormante selle wat weerstand bied teen skadelike toestande. Ongeveer ses spesies in die genus *Azotobacter* word erken, waarvan sommige beweeglik is deur middel van flagellae terwyl ander onbeweeglik is. Hulle is tipies polimorfies met groottes wat wissel van 2 tot 10 µm lank en 1 tot 2 µm breed. Die genus *Azotobacter* is in 1901 deur die Nederlandse mikrobioloog, plantkundige en stigter van omgewingsmikrobiologie Beijerinck en sy medewerkers beskryf as die eerste aërobiese vrylewende stikstofbinder. 

Dit is bekend dat hierdie bakterieë atmosferiese stikstof ontgin vir hul sellulêre proteïensintese wat in die grond gemineraliseer word. Dit is wat aan die gewasplante 'n aansienlike deel van die stikstof wat hulle benodig gee. *Azotobacter* spp. is sensitief vir suur pH, hoë soutkonsentrasie en temperatuur. Hulle bevorder die groei en opbrengs van gewasse deur die sintese van biologies aktiewe stowwe, die produksie van fitopatogene inhibeerders, verbetering van voedingstofopname en vergroting van die biologiese stikstofbinding.
Cutex Advertisement, Zan-e Rooz 6 January 1968Voorbeeld van 'n Cutex ad. Die advertensie het verskyn in die Persiese tydskruf Zan-e Rooz, Issue 148 – 6 January 1968
**Cutex** is 'n handelsmerk van naelsorgprodukte wat deur Revlon, Inc. besit word. Die oorspronklike produk is in 1911 ontwikkel en gestig deur Northam Warren maatskappy gebaseer in Stamford, konnecticut.

Geskiedenis
-----------

Northam Warren het die eerste vingernael-kutikulaverwyderaar en naellak in 1911 geskep. Cutex het naeltinte in 1914 bekendgestel, en 'n vloeibare naellak vir die eerste keer in 1917. Die produk het lank geneem om aan te raak; in 1927 is berig dat dit 'n gier in Londen was. In 1928 het die maatskappy 'n Asetoon-gebaseerde naellakverwyderaar bekendgestel wat veilig was vir die huis en gehelp het om tot die massa-aanneming van vloeibare naellak te lei. Cutex was 'n groot naelsorghandelsmerk in die twintigste eeu.

### Eienaarskap verander en voortgesette produksie

In 1960 is Northam Warren deur die maatskappy Chesebrough Ponds verkry. Destyds is Cutex naellak in 109 lande verkoop.

In April 1997 het Carson Inc. die Cutex-produklyn gekoop vir verkoop in die VSA en Puerto Rico vir $41 miljoen. Die volgende jaar, in Desember 1998, het Carson Cutex aan die Shansby-groep verkoop, om op sy haarversorgingslyn te fokus en skuld te verminder. As deel van die uitverkoping het Carson die nael- en lipkleurproduklyne behou. Shansby Group het later 'n gesamentlike onderneming met Medtech Labs aangegaan om die publiek verhandelde maatskappy, Prestige Brands, te vorm wat Cutex ingesluit het.
Prestige het eienaarskap van Cutex behou tot September 2010, toe dit die handelsmerk aan Arch Equity Partners verkoop het.In 2016 het Arch Equity Partners die Cutex Brands-portefeuljemaatskappy aan Revlon Consumer-produkte verkoop.

Produkte
--------

Cutex het produklyne vir naelversorging en lipkleuring aangebied. Cutex het oor die jare bykomende produkte en lyne vrygestel, insluitend sy Advanced Revival en Baseworx-produkte in 2012.
Die **telwoorde** is 'n woordsoort wat betrekking het op getalle.o i0oeinordikfm mf-dioed moed0od ddifj fpfkjfj fkfnm hunk fjj fifj giah kdjd o n0ois no9idmnm 0dn -=dm kjdn dn fjfj. dfyer dyttydg cidg d9ed8y hr0jh dpoidff fofhfoib fjff fjfjpfjf fnpfjfo ififjf forkfiif b xy jg gyhv vug \]] 78yhv gy

Soorte telwoorde
----------------

Telwoorde word onderverdeel in hooftelwoorde en rangtelwoorde:

### Hooftelwoorde

Hooftelwoorde dui die hoeveelheid of aantal aan. Dit word in bepaalde en onbepaalde hooftelwoorde verdeel:

**Bepaalde hooftelwoorde** sê **presies hoeveel** daar is, bv.

* een, drie, honderd, ens.

Voorbeelde:

* Daar is *vier* lemoene aan die boom.
* Daar is *twintig* appels aan die boom.

**Onbepaalde hooftelwoorde** dui **nie presies die aantal aan nie**, bv.

* baie, heelwat, weinig, min, verskeie, ens.

Voorbeelde:

* Daar is *baie* lemoene aan die boom.
* Daar is *heelwat* appels aan die boom.

### Rangtelwoord

Rangtelwoord dui 'n volgorde aan. Dit word in bepaalde en onbepaalde rangtelwoorde verdeel:

**Bepaalde rangtelwoord** dui die **presiese volgorde of plek aan**, bv.

* eer*ste* (1ste), der*de* (3de), vyf*de* (5de), honderd*ste* (100ste), ens.

Voorbeelde:

* Sy is haar ouers se *tweede* kind.
* Neem die *vierde* lekker.

**Onbepaalde rangtelwoorde** dui **nie die presiese volgorde** of **plek aan nie**, bv
**Wikimedia ZA** is die verteenwoordiger van die Wikimedia-stigting in Suid-Afrika.

Dit is op 26 Maart 2011 amptelik as 'n verteenwoordiger goedgekeur en op 25 Februarie 2012 op die been gebring.

Die doelstelling van Wikimedia ZA is om die gebruik van Wikipedia en alle ander Wiki-projekte in Suid-Afrika te bevorder deur so die skepping en verspreiding van inligting te bewerkstellig, vir almal, te eniger tyd, gratis.

Kontak
------

 

Om met ons in verbinding te tree, stuur 'n e-pos na Die Administrateur of sluit by ons nuusbrief aan.

### Nuusbrief

 

Om by ons nuusbrief aan te sluit, besoek Wikimedia ZA Nuusbrief

### Bly op die Hoogte

 

* Facebook
* Twitter
* YouTube Kanaal*[dooie skakel]*

### Ons Webtuiste

 

Wikimedia ZA

Lidmaatskap
-----------

 

Wikimedia ZA verwelkom enige persoon wat deel wil wees van die groter Wiki-gemeenskap.

Die jaarlikse ledegeld is **R30,00**.

Belangstellendes het ook die opsie om lewenslange lidmaatskap te kry teen 'n koste van **R300,00**.

Indien jy belangstel om lid te word, e-pos Die Administrateur.

Raad van Trustees (2014–2015)
-----------------------------

 

  

* **President** – Douglas Scott

* Dumisani Ndubane
* Deon Steyn
* Bobby Shabangu
* Pria Chetty